  Виталий Пронин 90 депутатъёсты быръём 14-тӥ октябре. Соослэн лыдзы кулэстэмын - Кун Кенешлэн азьвыл ӧтчамаз 100 мурт ужаз.11 партиос нюръясько Кун Кенеше шедён понна.1 сюрс 133 мурт депутатэ куриське. 45 инты понна вожвылъяське 873 мурт - соос мыно партиослэн списокъёссыя. Озьыен, котькуд интые ог 19 мурт мертаське. Эшшо 45 интые  курисько 260 одномандатникъёс. Таосыз пӧлын 1 интые 6 мурт куриське.1 миллион 222 сюрс пала бырйисез витё участокъёсын.1 сюрс 177 участокъёс возьмало калыкез. Соос 8 часын усьтӥсько. Якшур-Бӧдья, Вотка, Можга, Ува, Дэри районъёсысь куд-ог участокъёс вазьгес ужаны ӧдъялозы. Куара сётон йылпумъяське 20 часын.61,3 процент калык пыриськиз  вал Кун Кенеше депутатъёсты быръёнэ вить ар талэсь  азьло.59 участокын, ваньмыз соос Ижын интыяськемын, ужалозы бюллетеньёсты лыдъянъя комплексъёс - КОИБ-ёс.13-тӥ октябре 00 часын кутске шып улон дыр. Соку агитация нуыны уг ни яра. Но пӧртэм баннеръёс но плакатъёс ошылэмын ке, соос быръён участоклэсь 50 метрлы кыдёкын луыны кулэ.2 бюллетень сётозы бырйыны лыктэм муртлы. Огаз пус пуктоно партия понна, кыкетӥяз - кандидатлэн нимтулыз понна. Эн вунэтэ паспорттэс кутыны - сотэк быръёнъёсы пыриськыны уд быгатэ.15-тӥ октябре 6-8 часын ӵукна тодомы, кин басьтоз депутатлэсь мандатсэ. Рос-прос йылпумъянъёс ЦИК лэсьтоз 3 нунал ӵоже.Елена Скворцова Теги: Быръёнъёс КунКенеш  